Peaaegu analoogne (ehkki natuke keerulisem) lugu oli ka Uruguai ja LAVi mängus, kus Luis Suarez oleks väga hästi saanud vastu rutanud väravavahiga kontakti vältida, kuid uruguailane otsis ise puudutust ning kui üliõrn kõks oli ära käinud, siis kukkus sellise näoga murule, justkui oleks vaesekesel sääreluu murtud. Karistus LAVile:  penalti ja punane. Jällegi reeglite järgi nagu õige otsus, kuid sisuliselt kindlasti mitte. Ehk võiks kohtunik sellises olukorras teha tõeliselt saalomonliku otsuse: määrab kukkuja kasuks küll penalti ja annab samas näitlemise eest hoiatuskaardi? Jabur küll, aga mis teha.